पाएं अपने शहर की ताज़ा ख़बरें और फ्री ई-पेपरडाउनलोड करें
शहर के बंडा रोड पर महेंद्र कूप कॉलोनी में रहने वाले एक युवक ने अपने घर में देर रात फांसी लगाकर आत्महत्या कर ली। युवक की 8 मई की शादी थी। सुबह जब रिश्तेदार और परिवार के लोग कमरे में सो रहे युवक को उठाने गए तो वह फंदे पर लटकता मिला। घटना की जानकारी कोतवाली पुलिस को दी गई। पुलिस ने मौके पर पहुंचकर विवेचना शुरू कर दी है।
महेंद्र कूप कॉलोनी में रहने वाले गोकुल लोधी के बेटे नरेंद्र लोधी का विवाह खरगापुर में तय हुआ था। जिसकी शादी 8 मई को थी। घर में सभी रिश्तेदार आ चुके थे। 6 मई को नरेंद्र को तेल चढ़ाया गया। रात में वह अपने कमरे में सोने चला गया। सुबह जब नरेंद्र उठा नहीं तो रिश्तेदार और परिवार के लोग उठाने पहुंचे और कमरा खोलकर देखा तो नरेंद्र के लटकते शव को देखकर सभी लाेग दंग रह गए। घर में एक तरफ कार्यक्रम की तैयारियां चल रही थीं।
दूसरी ओर नरेंद्र को देखकर पूरा परिवार बिलखकर रोने लगा। पूरे मामले की जानकारी पुलिस को दी गई। पुलिस ने मौके पर पहुंचकर शव को उतरवाकर जिला अस्पताल भिजवाया। जहां पीएम कराकर जांच शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn